Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: vizsgálta ki, továbbá nem hozott határozatot, megsértette az 1957. évi IV. törvényben foglaltakat. A mulasztás visszásságot okozott a panaszosnak a jogbiztonság követelményéből eredő tisztességes eljáráshoz való jogával összefüggésben.
Paragraph Index: 302

vizsgálta ki, továbbá nem hozott határozatot, megsértette az 1957. évi IV. törvényben foglaltakat. A mulasztás visszásságot okozott a panaszosnak a jogbiztonság követelményéből eredő tisztességes eljáráshoz való jogával összefüggésben. Nem hagyható figyelmen kívül, hogy a csapadékvíz-elvezető árokban felgyülemlő ürülék veszélyezteti a legmagasabb szintű testi és lelki egészséghez való jogot. A visszásság orvoslása érdekében az általános helyettes kezdeményezte, hogy Somogyapáti Község körjegyzője gondoskodjon a panasz teljes körű, az államigazgatási eljárás általános szabályairól szóló törvénynek megfelelő elintézéséről, figyelemmel az ÁNTSZ Városi Intézetének az állattartás során keletkező ürülék bemosódásával összefüggő megállapítására. 2000/88/II. szám A kezdeményezésre a körjegyző határozatban kötelezte a panaszolt állattartót, hogy a határozat jogerőre emelkedésétől számított 5 hónapon belül építtessen zárt szennyvíztárolót. Felhívta továbbá a figyelmét az állattartásra vonatkozó jogszabályok betartására. OBH 5432/1998. Nem okoz alkotmányos jogokkal összefüggő visszásságot, ha a rokkantsági nyugdíjigény elbírálásához szükséges munkaképességcsökkenést vélelmező orvosi vizsgálatot — összeférhetetlenségi okok miatt — nem az igénylő lakóhelye szerint illetékes, hanem kijelölt orvosi bizottság végzi el. A panaszos sérelmezte, hogy rokkantsági nyugdíjigénye elbírálása során a lakóhelye szerint illetékes orvosi bizottságnál való megjelenésekor közölték vele, hogy orvosi felülvizsgálatát magasabb szintű bizottság fogja elvégezni. A panaszos szerint ez „negatív megkülönböztetés” vele szemben. A panaszos az Országgyűlési Biztos Hivatalához eljuttatott beadványával egy időben más hatóságokat is megkeresett panaszával. Így többek között az Országos Egészségbiztosítási Pénztárt, mely felkérte vizsgálatra az Országos Orvosszakértői Intézet főigazgatóját. Az intézet főigazgatója megállapította, hogy a lakóhelye szerint illetékes, Mátészalkán működő orvosi bizottság elfogultságot jelentett be a panaszos igényének elbírálásához szükséges felülvizsgálat elvégzésében, mellyel az ellenőrző főorvos egyetértett. Ennek ellenére a Nyugdíjbiztosítási Igazgatóság a Mátészalkai Orvosi Bizottsághoz idézte a panaszost, tekintettel arra, hogy másik orvosi bizottság kijelöléséről nem kapott tájékoztatást. A panaszos az idézésre megjelent, a szakvéleményre azonban az orvosi bizottság rávezette, hogy összeférhetetlenség miatt a beteget nem vizsgálja, más bizottság kijelölését kéri. Az ügyben a diszkrimináció tilalma sérelmének gyanúja miatt az országgyűlési biztos is folytatott vizsgálatot. Megállapította, hogy az Országos Orvosszakértői Intézet működési szabályzata, valamint a főigazgató 752/1989. számú utasítása lehetőséget, illetőleg kötelező előírást tartalmaz arra, hogy összeférhetetlenség vagy elfogultság esetén az orvosi bizottság köteles azt jelenteni, és ha a bejelentés megalapozott, másik orvosi bizottságot kell kijelölni az orvosi felülvizsgálat elvégzésére. Az országgyűlési biztos az alkotmányos jogokkal összefüggésben visszásságot nem tárt fel az ügyben. Megállapította azonban, hogy a panaszosnak feszültséget és fáradságot okozott, amikor idézésre megjelent az előtt az orvosi bizottság előtt, amely már korábban elfogultságot jelentett be a vele szembeni vizsgálat elvégzésére. Ezért az országgyűlési biztos felkérte az Országos Orvosszakértői Intézet főigazgatóját arra, hogy hívja fel az orvosi bizottságok figyelmét az ügyfelek érdekeit is tiszteletben tartó gondosabb munkavégzésre. OBH 5638/1998. Nem okoz alkotmányos joggal kapcsolatos visszásságot, ha az illetékes önkormányzati, valamint rendőri szervek eljárása a jogszabályoknak megfelel, és megteszik azokat az intézkedéseket, melyek elkerülhetetlenül szükségesek ahhoz, hogy egy település lakóinak a jogbiztonsághoz [Alkotmány 2. § (1) bek.] és a lehető legmagasabb szintű testi és lelki egészséghez való joga [Alkotmány 70/D. § (1) bek.] sérülésének közvetlen veszélye megszűnjön. A Magyar Hírlapban megjelent „Hosszúhetény retteg és tovább demonstrál” című cikkben a település lakói a község megnövekedett gépjárműforgalmát, az azzal okozott zajhatást, levegőszennyezést és a forgalom okozta balesetforrást sérelmezték. A cikk alapján felmerült annak gyanúja, hogy a teherautók településen belüli közlekedése miatt sérült Hosszúhetény lakóinak jogbiztonsághoz, valamint a lehető legmagasabb szintű testi és lelki egészséghez való joga. Ezért az országgyűlési biztos — hivatalból — vizsgálatot rendelt el, melynek során megkereste a település jegyzőjét és a Baranya Megyei Rendőr-főkapitányság vezetőjét. Az országgyűlési biztos megállapította, hogy Hosszúhetény önkormányzatának képviselő-testülete megtette a lépéseket a település belső területének tehermentesítése érdekében, ugyanis elkészítették egy elkerülő út megépítésének tervét, az anyagi fedezet előteremtésére pedig pályázat készítését tervezték. Erre tekintettel semmilyen hatóság vagy közszolgáltatást végző szerv eljárása, határozata, illetve hatóság intézkedésének elmulasztása miatt nem érte a település lakóit alkotmányos emberi jogokkal kapcsolatos visszásság, és annak közvetlen veszélyét sem idézték elő. Megállapította azt is, hogy a túlsúlyos, sokszor a sebességhatárt túllépő, rossz műszaki állapotú teherautóknak a településen belüli közlekedéséből a jövőben viszont származhat alkotmányos emberi jogokkal összefüggő sérelem, illetve közvetlen veszélyben van Hosszúhetény lakóinak a jogbiztonsághoz és a lehető legmagasabb szintű testi és lelki egészséghez való joga. A főkapitányi tájékoztató szerint a település illetékes rendőri vezetője, polgármestere és a főkapitányság illetékes osztályvezetője megállapodtak abban, hogy a főkapitányság által biztosított technikai eszközökkel, a Komlói Rendőrkapitányság állománya — folyamatosan és visszatérően — fokozott közúti ellenőrzéseket tart Hosszúhetényben. Ezenkívül a kapitányság vezetője beszerezte a szállítási vállalkozók névsorát, akikkel a szállítással érintett községek — köztük Hosszúhetény — polgármesterei megbeszélik a felmerült problémákat, és azok felszámolására megoldást keresnek. 2000/88/II. szám A jegyző a főkapitánnyal megegyezően számolt be a fokozott közúti ellenőrzések bevezetéséről szóló megállapodásról. Az országgyűlési biztos megállapította, hogy az ügyben eljáró hatóságok eljárása a jogszabályoknak megfelelt, és megtették azokat az intézkedéseket, melyek elkerülhetetlenül szükségesek voltak ahhoz, hogy Hosszúhetény lakóinak a jogbiztonsághoz és a lehető legmagasabb színtű testi és lelki egészséghez való joga sérülésének közvetlen veszélye megszűnjön. Ezért alkotmányos jogokkal összefüggő visszásságot nem állapított meg, és tekintettel arra, hogy a főkapitányság és a polgármesteri hivatal a halaszthatatlan intézkedéseket a vizsgálat során megtette, ajánlással nem élt. OBH 5705/1998. Az Alkotmány 2. § (1) bekezdésében deklarált jogállamiságból fakadó jogbiztonsággal, illetve ennek részét képező tisztességes eljáráshoz való joggal összefüggésben csekély mértékű visszásság állapítható meg, ha a Nyugdíjfolyósító Igazgatóság ügyintézője nem kellő körültekintéssel jár el, és részben emiatt az ügyfél az özvegyi joghoz járó kárpótlás őt megillető részét is késedelmesen kapja meg. A panaszos 1998. február 10-én a Nyugdíjfolyósító Igazgatósághoz fordult kérelmével, miszerint a férjének megállapított személyi életjáradék 50%-ban való továbbfolyósítására igényt tart. A Nyugdíjfolyósító Igazgatóság válaszleveléből arról értesült, hogy az Országos Kárrendezési és Kárpótlási Hivatal csak 6116 Ft kifizetésére szóló határozatot hozott 1992. január 1-jétől az eredeti jogosult, a férj jogán a házastárs javára. Ettől eltérő összegű, özvegyi jogon jogosultságot biztosító határozat nem volt a Nyugdíjfolyósító Igazgatóság birtokában. A levélben felhívták az özvegy figyelmét arra, hogy forduljon az Országos Kárrendezési és Kárpótlási Hivatalhoz, és állapíttassa meg az özvegyi jogú életjáradékot a hivatallal. A megfogalmazással mintegy megerősítették az özvegy azon feltételezését, hogy számára jár özvegyi jogon életjáradék. A szervezeti formájában átalakult kárrendezési szerv, a Központi Kárrendezési Iroda a panaszos özvegyi jogon igényelt életjáradék iránti igényét az életüktől és szabadságuktól politikai okból jogtalanul megfosztottak kárpótlásáról

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes